《水调歌头 其四 呈赵总领》
宋代·杨炎正

买得一航月，醉卧出长安。平堤千里过尽，杨柳绿阴间。

依约晓莺啼处，认得南徐风物，客梦恍惊残。重到旧游所，如把画图看。

英雄事，千古意，一凭阑。惜今老矣，无复健笔写江山。

天上人间知己，赖有使星郎宿，照映此尘寰。准拟五湖去，为乞钓鱼竿。

作者简介：杨炎正（1145—？）字济翁，庐陵（今江西吉安）人，杨万里之族弟。庆元二年（1196）年五十二始登第，受知于京镗，为宁县簿。六年，除架阁指挥，寻罢官。嘉定三年（1210）于大理司直任上以臣僚论劾，诏与在外差遣，知藤州。嘉定七年又被论罢，改知琼州，官至安抚使。杨炎正与辛弃疾交谊甚厚，多有酬唱。